Kilden Teater
Store norske leksikon,Kunst og estetikk,Film, TV og teater,Teater,Norske teaterinstitusjoner og -organisasjoner
Kilden Teater, tidligere Agder Teater, ble etablert i 1991 og er regionteater for Agder-fylkene fra 1995. Teatret har hovedbase i Kristiansand og turnéplikt i Agderfylkene.
Høsten 2011 flyttet daværende Agder Teater fra kulturhuset i Kristiansand, hvor det disponerte tre scener, og inn i det nybygde Kilden teater og konserthus for Sørlandet sammen med Kristiansand Symfoniorkester og Kilden Opera, tidligere Opera Sør.Kilden Teater har også en utendørsscene i Fjæreheia ved Grimstad, der det er blitt spilt sommerforestillinger fra 1993. Fjæreheia ble utbygd, modernisert og formelt tilknyttet teateret 1999. Teatret arrangerte i mange år en internasjonal figurteaterfestival. Teatersjefer 1991–1994: Bentein Baardson  1995–2003: Gunnar Grimstad 2004–2008: Alex Scherpf  2009–2014: Ingrid Forthun 2014-2019: Birgit Amalie Nilssen Fra 2020: Valborg Frøysnes Eksterne lenker Kilden Teater